**Ministru kabineta noteikumu projekta „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. Pamatojums | Ministru kabineta noteikumu projekts „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” izstrādāts, pamatojoties uz Elektronisko sakaru likuma 19.panta pirmās daļas 12.punktu un 48.panta otrā daļu un lai pārņemtu Eiropas Parlamenta un Padomes 2009.gada 25.novembra direktīvu 2009/136/ EK, ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (turpmāk - Direktīva 2009/136/EK) 1.panta 17.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar [Elektronisko sakaru likuma](http://likumi.lv/doc.php?id=96611) 48.panta pirmo daļu, Iekšlietu ministrijas Informācijas centrs (turpmāk – Centrs) no 2014.gada 1.februāra pārņem ārkārtas tālruņa numura 112 izsaucēja atrašanās vietas informācijas sistēmas (turpmāk – informācijas sistēma) uzturēšanu, kuru līdz šim uzturēja valsts akciju sabiedrība „Elektroniskie sakari”. Informācijas sistēma ir pieejama Valsts ugunsdzēsības un glābšanas dienestam, Valsts policijai, Neatliekamās medicīniskās palīdzības dienestam, gāzes avārijas dienestam, Jūras spēku flotiles Krasta apsardzes dienesta Jūras meklēšanas un glābšanas koordinācijas centram un numura „112” dienestam. Savukārt, elektronisko sakaru komersantiem saskaņā ar Elektronisko sakaru likuma 19.pantu ir pienākums nodrošināt lietotājiem Valsts ugunsdzēsības un glābšanas dienesta, Valsts policijas, neatliekamās medicīniskās palīdzības un gāzes avāriju dienestu, Jūras spēku flotiles Krasta apsardzes dienesta Jūras meklēšanas un glābšanas koordinācijas centra, kā arī numura 112 bezmaksas izsaukumu. Sniedzot balss sakaru pakalpojumus, elektronisko sakaru komersantam ir arī pienākums elektronisko sakaru tīkla tehnisko iespēju robežās nodrošināt zvanītāja atrašanās vietas noteikšanu un līdzšinējā sadarbības apjomā ar elektronisko sakaru komersantiem nekas netiek mainīts.Ministru kabineta noteikumu projektā „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” tiek lietots termins Jūras spēku flotiles Krasta apsardzes dienesta Jūras meklēšanas un glābšanas koordinācijas centrs, jo pretēji Elektronisko sakaru likuma 48.panta otrajā daļā lietotajam terminam „Jūras meklēšanas un glābšanas dienests” tā ir viena un tā pati institūcija, tomēr tā precīzais nosaukums ir Jūras spēku flotiles Krasta apsardzes dienesta Jūras meklēšanas un glābšanas koordinācijas centrs. Attiecīgi nosaukums tiks precizēts nākamajā Elektronisko sakaru likuma grozīšanas reizē, jo Ministru kabineta noteikumu projektā „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” lietotais institūcijas nosaukums ir jaunāks un precīzāks.Saskaņā ar Elektronisko sakaru likuma 19.panta pirmās daļas 12.punktu, publisko sakaru tīklu operatoriem (elektronisko sakaru komersantiem), kuri sniedz publiski pieejamus balss telefonijas pakalpojumus, ir jānodrošina izsaucēja atrašanās vietas informācijas nodošana Centram, kas to apstrādā (pievieno kartogrāfisko informāciju, pārveido datus vienotā koordināšu un datu nodošanas formātā) un tālāk nodod normatīvajos aktos minētajiem operatīvajiem dienestiem, t.sk., numura „112” dienestam. Attiecībā uz Ministru kabineta noteikumu projektā „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” lietot terminu „koordinātas” tiek saprastas koordinātas, kas ir Latvijas 1992.gada ģeodēziskajā koordinātu sistēmā, kas izteikta kā Merkatora transversālās projekcijas plaknes koordinātas. Šāda terminoloģija ir lietota arī citos normatīvajos aktos, piemēram, Ministru kabineta 2011.gada 27.decembra noteikumos Nr.1019 „Zemes kadastrālās uzmērīšanas noteikumi”.Ņemot vērā, ka zvanītāja atrašanās vietu fiksēto sakaru tīklos raksturo tālruņa līnijas ierīkošanas adrese, bet mobilo sakaru tīklos – mobilā tālruņa atrašanās vietas ģeogrāfiskās koordinātes, Centra informācijas sistēma tiek veidota no diviem neatkarīgiem abonentu (izsaucēju) datu reģistriem un diviem papildus kartogrāfiskās informācijas reģistriem - Valsts zemes dienesta adrešu reģistra un Latvijas Ģeotelpiskās informācijas aģentūras kartogrāfiskās informācijas. Abonentu (izsaucēju) datu reģistri sastāv no: fiksēto abonentu ierīkošanas adresēm, kuras fiksēto sakaru pakalpojumu sniedzēji Centram un mobilo sakaru tīklu lietotāju (zvanītāju) koordinātēm un aprēķinātiem papilddatiem par kļūdas robežu un virzienu, kurus Centrs saņem no mobilo sakaru tīklu operatoriem.Attiecīgo uzdevumu Centrs ar 2014.gada 1.februāri pārņem no valsts akciju sabiedrības „Elektroniskie sakari”, kura to pildīja kopš Elektronisko sakaru likuma pieņemšanas 2004.gadā. Uzdevuma pildīšanai Centram 2014.gadā ir piešķirts valsts budžeta finansējums 128 625 *euro*.Latvijas, kā Eiropas Savienības dalībvalsts pienākumu nodrošināt 112 numura darbību nosaka arī Eiropas Kopienas padomes 1991.gada 29.jūlija lēmums „Par Eiropas Vienotā ārkārtējo notikumu tālruņa numura „112” ieviešanu”.Tālruņa numura 112 izsaucēja atrašanās vietas informācijas sistēmas uzturēšanas funkcija ir tiešā veidā saistīta ar sabiedriskās kārtības un drošības aizsardzību, personas tiesību un likumīgo interešu aizsardzību, ugunsdzēsību, glābšanu un civilo aizsardzību jomām, kurās vadošā valsts pārvaldes iestāde ir Iekšlietu ministrija. Analizējot informācijas pieprasījumus un pieeju secināms, ka informācijas sistēmu primāri izmanto Iekšlietu ministrijas resoram piederošās institūcijas - Valsts ugunsdzēsības un glābšanas dienests un Valsts policija. Valsts ugunsdzēsības un glābšanas dienests arī īsteno valsts politiku ugunsdrošības, ugunsdzēsības, civilās aizsardzības un vienotā ārkārtas palīdzības izsaukumu numura „112” darbības jomā, saskaņā ar Ministru kabineta 2010.gada 27.aprīļa noteikumu Nr.398 „Valsts ugunsdzēsības un glābšanas dienesta nolikums” 3.1.apakšunktu. Savukārt, saskaņā ar Ministru kabineta 2003.gada 29.aprīļa noteikumu Nr.240 „Iekšlietu ministrijas nolikums” 5.punktu, funkciju izpildei Iekšlietu ministrija īsteno politiku personu un sabiedrības drošības, civilās aizsardzības, ugunsdrošības, ugunsdzēsības un glābšanas un noziedzības apkarošanas jomās. Tāpat saskaņā ar minēto noteikumu 5.3.apakšpunktu Iekšlietu ministrija attīsta ministrijas funkciju izpildei nepieciešamās informācijas un sakaru sistēmas. Iekšlietu ministrijas pakļautībā esošās tiešās valsts pārvaldes iestādes - Centra darbības mērķis saskaņā ar Ministru kabineta 2004.gada 8.jūnija noteikumu Nr.526 „Iekšlietu ministrijas Informācijas centra nolikums” 2.punktu ir veicināt sabiedriskās kārtības un drošības aizsardzību, izmantojot informācijas apstrādes un analīzes līdzekļus, kā arī nodrošināt ministriju un tās padotībā esošās iestādes ar Eiropas Savienības prasībām atbilstošām operatīvo radiosakaru un privāto elektronisko sakaru tīklu sistēmām. Centram noteiktās funkcijas Ministru kabineta 2004.gada 8.jūnija noteikumu Nr.526 „Iekšlietu ministrijas Informācijas centra nolikums” 3.1., 3.2., 3.4., 3.5. un 3.6.apakšpunktā, ir tiešā veidā saistītas ar informācijas sistēmu darbību, funkcionalitātes sistēmu uzturēšanu, informācijas sistēmās iekļauto ziņu sniegšanu, kā arī sakaru sistēmu izveidošanu, pārvaldīšanu un uzturēšanu.Elektronisko sakaru likums, kā arī Ministru kabineta noteikumu projekts „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” paredz kārtību, kādā elektronisko sakaru komersanti nodod apstrādei izsaucēja atrašanās vietas informāciju Centram, kurš savukārt nodod šos datus Valsts ugunsdzēsības un glābšanas dienestam, Valsts policijai, neatliekamās medicīniskās palīdzības un gāzes avāriju dienestiem, Jūras spēku flotiles Krasta apsardzes dienesta Jūras meklēšanas un glābšanas koordinācijas centram pēc to pieprasījuma.Tiek ieviests Direktīvas 2009/136/EK 1.panta 17.punkts (Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punkts).Tāpat Ministru kabineta noteikumu projekta „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” 14.punkts nosaka Centra tiesības iegūt datus no numerācijas datu bāzes, ko uztur valsts akciju sabiedrība „Elektroniskie sakari”, saskaņā ar Elektronisko sakaru likuma 19.panta pirmās daļas 14.punktu. Datu iegūšana nepieciešama pilnvērtīgai informācijas sistēmas darbībai, kas izpaužas kā informācijas par galalietotāju lietošanā nodotajiem numuriem saņemšana, kura turpmāk tiek izmantota nosakot zvanītāja atrašanās vietas datus, kurus saskaņā ar Elektronisko sakaru likuma 19.panta pirmās daļas 12.punktu, apstrādā Centrs, no konkrētā elektronisko sakaru komersanta.  |
| 3. Projekta izstrādē iesaistītās institūcijas | Iekšlietu ministrijas Informācijas centrs. |
|  4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri sniedz telekomunikāciju pakalpojumus. Šobrīd tiesiskais regulējums potenciāli var skart 407 komersantu (pēc Sabiedrisko pakalpojumu regulēšanas komisijas mājas lapā esošajām ziņām). Ņemot vērā apstākli, ka nav iespējams izdalīt komersantus, kas sniedz tikai numerācijas pakalpojumus, tad precīzu grupas skaitlisko apmēru nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Jāizdara grozījumi Elektronisko sakaru likums, aizstājot Elektronisko sakaru likuma 48.panta otrajā daļā lietoto terminu „Jūras meklēšanas un glābšanas dienests” ar Ministru kabineta noteikumu projektā „Noteikumi par izsaucēja atrašanās vietas datu noteikšanu, apstrādi, uzturēšanu un nodošanu” lietotais institūcijas jaunāko un precīzāko nosaukumu „Jūras spēku flotiles Krasta apsardzes dienesta Jūras meklēšanas un glābšanas koordinācijas centrs”, jo tā ir viena un tā pati institūcija, tomēr tā precīzais nosaukums pēc reorganizācijas Nacionālajos bruņotajos spēkos ir Jūras spēku flotiles Krasta apsardzes dienesta Jūras meklēšanas un glābšanas koordinācijas centrs.  |
| 2. | Atbildīgā institūcija | Satiksmes ministrija, Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Eiropas Parlamenta un Padomes 2009.gada 25.novembra direktīvu 2009/136/ EK, ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (turpmāk - Direktīva 2009/136/EK) 1.panta 17.punkts (Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punkts). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2009.gada 25.novembra direktīvu 2009/136/ EK, ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā 1.panta 17.punkts. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 17.pants | 5.punkts | Pārņemts daļēji, jo kritēriji tiks noteikti līdz 2014.gada 1.novembrim. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Ar Ministru kabineta noteikumu projektu pārņemta Eiropas Parlamenta un Padomes 2009.gada 25.novembra direktīvas 2009/136/ EK, ar ko groza Direktīvu 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem, Direktīvu 2002/58/EK par personas datu apstrādi un privātās dzīves aizsardzību elektronisko komunikāciju nozarē un Regulu (EK) Nr.2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā 1.pantā 17.punktā paredzētā izvēles brīvība attiecībā uz neatliekamās palīdzības dienesta tālruni „113” (Eiropas Parlamenta un Padomes 2002.gada 7.marta direktīvas 2002/22/EK par universālo pakalpojumu un lietotāju tiesībām attiecībā uz elektronisko komunikāciju tīkliem un pakalpojumiem (universālā pakalpojuma direktīva) 26.panta 5.punktā). |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
|   |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām. | Projekts šo jomu neskar. |  |
| Cita informācija | Nav. |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīts Iekšlietu ministrijas Informācijas centrs, valsts akciju sabiedrība „Elektroniskie sakari”, Valsts ugunsdzēsības un glābšanas dienests, Valsts policija, Neatliekamās medicīniskā palīdzības dienests, gāzes avārijas dienests, Jūras spēku flotiles Krasta apsardzes dienesta Jūras meklēšanas un glābšanas koordinācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III un VI sadaļa - projekts šīs jomas neskar.

Iekšlietu ministrs R.Kozlovskis

Vīza:

Valsts sekretāres

pienākumu izpildītāja I.Aire

20.05.2014 13:22

2154

Signe Koritko

67208742, Signe.Koritko@ic.iem.gov.lv